જૂનાગઢ: ભીખુદાનભાઇ ગઢવી એટલે ગુજરાતી લોકસાહિત્ય જગતનું અણમોલ ઘરેણું. ગુજરાતી ભાષા સાહિત્યને લઇને કોઇપણ જાહેર કાર્યક્રમ હોય તેમાં ભીખુદાનભાઇની ઉપસ્થિતી ન હોય તો નવાઇ પામવા જેવું લાગે. ગુજરાતી લોકસાહિત્ય જગતનાં આ પનોતા પુત્રને કેન્દ્ર સરકારનો પ્રતિષ્ઠિત પદ્મશ્રી એવોર્ડ એનાયત થયો એ સમગ્ર ગુજરાતી સાહિત્ય જગત માટે ગૌરવપૂર્ણ ઘટના છે. ભીખુદાનભાઇ કહે છે, લોક સાહિત્ય એટલે ગામનાં અભણ લોકોનું સાહિત્ય કહેવાય. તેમાંથી બહુ મોટી મોટી વાતો મળી છે. ત્યારે આ લોક સાહિત્યની નોંધ ભારત સરકારે લીધી તેનો મને અદ્ભુત આનંદ છે.